钦定古今图书集成/明伦汇编/氏族典/第174卷 > 钱乙
## 钦定古今图书集成/明伦汇编/氏族典/第174卷 > 钱乙

按《宋史钱乙传》：“乙字仲阳，本吴越王俶支属，祖从北
迁，遂为郓州人。父颖，善医，然嗜酒喜游。一旦东之海
上不返，乙方三岁，母前死，姑嫁吕氏哀而收养之，长
诲之医。告乙以家世，即泣请往迹寻，凡八九反，积数
岁，遂迎父以归。其事吕如事父。吕没无嗣，为收葬行
服。乙至京师，视长公主女疾，授翰林医学。皇子病瘈”
疭，乙进黄土汤而愈。擢太医丞。乙本有羸疾，每自以
意治之而后甚，因自制药，日夜饮之。左手足忽挛不
能用，喜曰：“可矣。”所亲登东山得茯苓，大逾斗，以法啖
之尽。由是虽偏废，而风骨悍，坚如全人。以病免归不
复出。末年挛痹寖剧，知不可为，召亲戚诀别，易衣待
尽，遂卒，年八十二。